ECL วิ่ง 5% ลุ้นกำไร Q2 เด่น รับรายได้ดบ. เพิ่ม-อัพไซด์สูง 37%
ECL วิ่ง 5% ลุ้นกำไร Q2 เด่น รับรายได้ดบ. เพิ่ม สอดรับพอร์ตสินเชื่อเติบโต โบรกชูเป้า 3.80 บ. เหลืออัพไซด์สูง 37%
ECL วิ่ง 5% ลุ้นกำไร Q2 เด่น รับรายได้ดบ. เพิ่ม สอดรับพอร์ตสินเชื่อเติบโต โบรกชูเป้า 3.80 บ. เหลืออัพไซด์สูง 37%
8 มิ.ย. 2565

ผู้สื่อข่าวรายงานว่าวันนี้ (8 มิ.ย.2565) ราคาหุ้นบริษัท ตะวันออกพาณิชย์ลีสซิ่ง จำกัด (มหาชน) หรือ ECL ณ เวลา 15:59 น. อยู่ที่ระดับ 2.78 บาท เพิ่มขึ้น 0.12 บาท หรือ 4.51% โดยทำจุดสูงสุดที่ 2.80 บาท และทำจุดต่ำสุดที่ 2.68 บาท ด้วยมูลค่าการซื้อขาย 94.65 ล้านบาท สำหรับอัพไซด์มาจากการนำราคาหุ้น ณ ปัจจุบันมาคำนวณกับราคาเป้าหมายที่ทางฝ่ายวิจัยได้ให้ไว้ จึงมีอัพไซด์ อยู่ที่ 36.69%

บริษัท หลักทรัพย์ เมย์แบงก์ กิมเอ็ง (ประเทศไทย) จำกัด (มหาชน) ระบุในบทวิเคราะห์ (31 พ.ค.2565) ว่า คาดกำไรไตรมาส 2/2565 จะขยายตัวได้ทั้งจากไตรมาสก่อน และจากงวดเดียวกันของปีก่อน จากรายได้ดอกเบี้ยที่เพิ่มขึ้นสอดรับกับพอร์ตสินเชื่อที่มีแนวโน้มเติบโตขึ้นในปีนี้ ผสานกับธุรกิจใหม่สินเชื่อจำนำทะเบียนรถที่จะเข้ามาช่วยตั้งแต่ช่วงกลางปี หนุนกำไรโต แนะนำราคาเป้าหมาย 3.80 บาท